wickkiey/tamil-wikipedia-chunked huggingface dataset:
# பார்சானா அசுலாம்

## இளமையும் கல்வியும்

அசுலாம், வாகு படைத்தள நகர் எனும் மாநகரம் சார்ந்த அமைதிமிக்க உயர் எழுத்தறிவு வீதமுள்ள புறநகரில் பிறந்தார். இவர் தான் பிறந்த புறநகரில் அமைந்த பொறியியல் கல்லூரியில் பயின்றார். பிறகு, இவர் பஞ்சாப் பல்கலைக்கழகத்திற்கு இடமாற்றம் பெற்று , அங்கே இயற்பியலில் அறிவியல் இளவல் பட்டத்தைப் பெற்றார். பின்னர், இவர் இசுலாமாபாத்துக்குச் சென்று குவாய்தி அசாம் பலகலைக்கழகத்தில் சேர்ந்து, அங்கே இயற்பியலில் அறிவியல் முதுவர் பட்டத்தைப் பெற்றார்.  
பட்ட மேற்படிப்புக்குப் பிறகு, அங்கேயே ஒருங்கொளி இயற்பியலிலும் குவைய இயற்பியலிலும் இளநிலை ஆய்வர் பட்டத்தையும். பிறகு, இவர் பெரும்பிரித்தானிய நாட்டிற்குச் சென்று மன்செசுட்டர் பலகலைக்கழகத்தில் சேர்ந்தார். அங்கு, அவர் அந்தப் பலகலைக்கழகத்தின் இயற்பியல், வானியல் நிறுவனத்தில் இயற்பியலிலும் வானியலிலும் 2005 இல் இரண்டு முனைவர் பட்டங்களைப் பெற்றார். இவர் 2005 இல் அங்கே முனவாகச் செயல்பட்ட "ஒளியன் இயற்பியல் குழு"வில் சேர்ந்து ஈரொளியன் இயற்பியலிலும் ஒருங்கொளி ஓளியனியலிலும் சிறப்புப் பயிற்சியைப் பெற்றார். இவர் 2005 இல் ஒருங்கொளி இயற்பியலில் முனைவர் பட்ட்த்தைப் பெற்றார்.
# பார்சானா அசுலாம்

## இயற்பியல் பணி

இயற்பியலில் முதுநிலைப் பட்டம் பெற்றதும், அசுலாம் பஞ்சாப் பல்கலைக்கழகத்தில் விரிவுரையாளராகச் சேர்ந்தார். அங்கு, இவர் பட்டப் படிப்பு மாணவருக்கும் பட்ட மேற்படிப்பு மாணவருக்கும் இயற்பியலில் பாடம் எடுத்துள்ளார்.> மான்செசுட்டர் பலகலைக்கழகத்தில் வானியல், இயற்பியல் பள்லியில் சேர்ந்ததுமே, இவர் தன் ஆராய்ச்சியை முனைவாகத் தொடங்கிவிட்டார். இவரது ஆய்வு ஒருபால் கடத்திசார் மீநுண் துகள்களால் கிளர்வூட்டப்பட்ட பலபடிக் கூட்டமைவு, ஒளியன், ஒருங்கொளி அறிவியல் புலங்கள் ஆகியவற்றில் அமைந்தது. தகவல் தேக்கத்திலும் கையாளலிலும் தேவையான உயர்துலங்கல் வீதத்தையும் ஒளிவிளிம்பு விலகல் திறமையையும் மேம்படுத்தவே முதலில் குறிப்பிட்ட புலத்தில் ஆய்வு மேற்கொண்டார்.காப்போது அவர் கணிதவியல் பட்டப்படிப்பு மாணவ்ருக்கும் பாடம் எடுத்துள்லார். பலகலைக்கழக மாணவருக்கு இயற்பியல், கணிதவியல் தனிப்பயிற்சியும் வழங்கியுள்ளார்.  
மேலும் இவர் மான்செசுட்டர் பல்கலைக்கழகத்தின் பொறியியல், இயற்பிய அறிவியல் துறைகளில் பரவலான பங்கேற்பை வென்றெடுக்கும் ஓகுதென் பயிற்றல் ஆய்வுநல்கைப் பரப்புரைத் திட்டத்திலும் முனைனவாகச் செயல்பட்டார்பிந்த ஆய்வுநல்கையின் நோக்கம் அறிவியலாளரை இளைஞர்களுக்கான வழிகாட்டு ஆளுமைகளாக பெரும்பிரித்தானிய அரசுப் பள்ளிகளின் மாணவரிடையே அறிமுகப்படுத்தில் அவர்களை அரிவியலிலும் பொறியியலிலும் ஆர்வமுடன் பங்கேற்கச் செய்வதே ஆகும். இவரது இத்திட்டப் பங்களிப்புகளுக்காக 2004 செப்டம்பர் 5 முதல் 9 வரை கிளாசுக்கோவில் நடந்த ஒளியன் 04 மாநாட்டுக் கருத்தரங்கில் இயற்பியல் நிறுவனம் இவருக்குப் பாராட்டு விருதை நல்கியது.
# பார்சானா அசுலாம்

## பாக்கித்தானியப் பெண்கள் பற்றிய பார்வை

பார்சானா பாக்கித்தானிய மகளிர் ஒவ்வொரு துறையிலும் பங்கேற்கவல்ல வல்லமையும் அறிதிறனும் வாய்ந்தவர்கள் எனஉறுதியாக நம்புகிறார். அவர்கள் சமூக வளர்ச்சிக்குப் பங்களிக்கவும் அதை வளர்த்தெடுப்பதில் முதன்மையான பாத்திரம் வகித்து அதன் அடித்தளத்தை வலிமைப்படுத்த முடியும். அவர்கள் தங்கள் முழுத் திறமைகளையும் அனைத்துத் துறைகளிலும் செலுத்தவேண்டும். அவர்கள் தங்கள் இசுலாமிய விழுமியங்களைப் போற்றியபடியே, சொந்த, சமூக, பொருளியல், அரசியல் களங்களில் பணியாற்ற முடியும்.
# பார்சானா அசுலாம்

## வெளியீடுகள்

### ஆய்வு வெளியீடுகள்

- Spectroscopic studies of nanoparticle-sensitised photorefractive polymers 17 by Farzana Aslam; David J. Binks; Steve Daniels; Nigel Pickett; Paul O'Brien. Journal of Chemical Physics volume 316, 2005, P. 17
- Photorefractive performance of polymer composite sensitised by CdSe nanoparticles passivated by 1-hexadecylamine, by David J. Binks, Mark D. Rahn and David P. West, Paul O’Brien and Nigel Pickett. Journal of Modern Optics, Volume52 ( 7), 2005, P 945-953.
- Photorefractive performance of a CdSe/ZnS core/shell nanoparticle sensitised polymer. Journal of Chemical Physics volume 316, 2005, P 171-
- Effect of nanoparticle composition on the performance of photorefractive polymers, by F. Aslam, J.Stevenson-Hill, David J. Binks, Steve Daniels, Nigel Pickett and Paul O’ Brien. Chemical Physics Volume 333, 2007, P- 42
# தருமாபுரி நகராட்சி வார்டு

புதுச்சேரி ஒன்றிய பிரதேசத்தில் இருக்கும் புதுச்சேரி மாவட்டத்தில், வடக்கு வருவாய்க் கோட்டத்தில் இருக்கும் உழவர்கரை வட்டத்தில் இருக்கும் தட்டாஞ்சாவடி வருவாய் கிராமத்தில் இருக்கும் ஒரு சிற்றூர் ஆகும். மேலும் உழவர்கரை நகராட்சி கீழ் வரும் நகராட்சி வார்டுகளில் ஒன்று ஆகும்
இவ்வூரில் ஒரு மேல்நிலை நீர் தேக்கத் தொட்டி, அரசு ஆரம்பப் பள்ளி, அரசு உயர்நிலைப் பள்ளி, அரசு அங்கன்வாடி மையம், அரசு நியாய விலைக் கடை உள்ளது.
ஒவ்வொரு வாரமும் வெள்ளிக்கிழமை இவ்வூரில் கால்நடைச் சந்தை நடப்பது வழக்கமாகும். 1973-ஆம் ஆண்டு புதுச்சேரி அரசின் பொருளாதாரம் மற்றும் புள்ளிவிவரம் இயக்ககம் நடத்திய திட்ட அரசியின் மூலம் ஒவ்வொரு வாரமும் 300 கால்நடை சந்தைப்படுத்தப்படுகிறது என்பது அறியப்பட்டது.இந்த சந்தைக்கு புதுச்சேரி பகுதியில் உள்ள 42 கிராமங்களிலும் தென்னாற்காடு பகுதியின் 37 கிராமங்களில் இருந்தும் விலங்குகள் விற்பனைக்கு கொண்டுவரப்பட்டன.
# தருமாபுரி நகராட்சி வார்டு

## புவியமைப்பு

இவ்வூரின் அமைவிடம் 11.939568° N 79.77°E ஆகும்.
| <big>நகராட்சி வார்டு | 1991 -மக்கள் தொகைக் கணக்கெடுப்பு | 2001-மக்கள் தொகைக் கணக்கெடுப்பு | 2011-மக்கள் தொகைக் கணக்கெடுப்பு</big> |  |
| --- | --- | --- | --- | --- |
| தருமாபுரி | 3096 | 4725 | 8666 | } |
# பாதீன்

**பாதீன்** (முன்னர் பாஸ்சீன்) மியான்மரின் ஐராவதி பிரதேசத்தில் உள்ள பெரிய நகரம் மற்றும் அந்தப் பிரதேசத்தின் தலைநகரம். இந்நகரம் 190 கி.மீ. (120 மைல்கள்) யங்கோன் மேற்கே பாதீன் ஆற்றங்கரையில் அமைந்துள்ளது, இது ஐராவதி ஆற்றின் மேற்குக் கிளையாகும். 2017 மக்கள்தொகை கணக்கின்படி இந்நகரத்தில் சுமார் 237,089 மக்கள் வசிக்கின்றனர். ஒரு முறை மொன் இராச்சியத்தின் அங்கமாக இருந்த போதினும், இன்று மொன் இன மக்கள் சிறிதளவே உள்ளனர். பெரும்பான்மையானவர்கள் பாமர், பர்மிய இந்தியர்கள் மற்றும் காரீன் இன மக்களே அதிகம் உள்ளனர். இருப்பினும், குறிப்பிடத்தக்க சிறுபான்மையினராக ராகின் இன மக்கள் உள்ளனர்.
# பாதீன்

## மேலும் பார்க்க

- ஐராவதி பிரதேசம்
- யங்கோன் பிரதேசம்
- மண்தாலே பிரதேசம்
# ஹகா

**ஹகா** மியான்மரின் உள்ள சின் மாநிலத்தின் தலைநகரம். இந்நகரம் சின் மாநிலத்தின் வட கிழக்குப் பகுதியில் அமைந்துள்ளது. நகரத்தின் வட்டார பெயர் ஹல்கா ஆகும். ஹகாவின் மொத்த பரப்பளவு 12.50 சதுர மைல்கள் (32.4 கி.மீ. <sup>2</sup>) ஆகும். கடல் மட்டத்திற்கு மேலே 1,800 மீட்டர் (6,000 அடி) உயரத்தில் உள்ளது, இது ஒரு சிறிய மேட்டு நிலப்பரப்பில் அமைந்துள்ளது, மேலும் இது நிலப்பகுதியில் ஒப்பீட்டளவில் சிறியதாக இருந்தாலும், இது முழு மாநிலத்தின் தலைநகரமும் அதன் பீடபூமியையும் சின் மாநிலத்தில் உள்ள மற்ற நகரங்களை விட குறிப்பிடத்தக்க அளவு பெரியது. தற்போதைய ஹகா நகரம் இன்னும் பத்து மடங்கு விரிவடைய தேவையான நிலப்பரப்பும் மற்றும் முழுத் திறனும் கொண்டுள்ளது. சின் மாநிலம் மிகவும் மலைப்பாங்கான பகுதியாக இருப்பதால், ஹகா நகரம் ஒரு பெரிய மலைச் சரிவில் ஒரு கொண்டை ஊசி (U) வளைவு போல மலையில் கட்டப்பட்டுள்ளது. நகரத்தின் மையப்பகுதியில் ஓடும் ஒரே ஒரு சாலை, ஒரு கொண்டை ஊசி வளைவு *U* போல் உள்ளது, இந்த நகரம் முழுவதும் இந்த சாலையை ஒட்டியே கட்டப்பட்டுள்ளது.
# நேபாள பிரதிநிதிகள் சபை

**பிரதிநிதிகள் சபை** (**House of Representatives**) (**प्रतिनिधि सभा**), நேபாள நாடாளுமன்றம் ஈரவை முறைமை கொண்டது. மேலவையை தேசிய சட்டமன்றம் என்றும், கீழவையை **நேபாள பிரதிநிதிகள் சபை** என்றும் அழைப்பர்.  
நேபாள நாடாளுமன்றத்திற்கான ஈரவை முறைமை, அரசியல் அமைப்புச் சட்டத்தின், பகுதி 8 மற்றும் 9ல் கூறியவாறு நிறுவப்பட்டது.
# நேபாள பிரதிநிதிகள் சபை

## நாடாளுமன்ற உறுப்பினர்களின் தேர்வு முறை

நேபாள நாடாளுமன்றம் மொத்தம் 334 உறுப்பினர்களைக் கொண்டது. அதில் **பிரதிநிதிகள் சபை** (கீழவை) 275 உறுப்பினர்களைக் கொண்டது. தேசிய சட்டமன்றம் (மேலவை) 59 உறுப்பினர்களைக் கொண்டது.  
நேபாள நாடாளுமன்றத் தேர்தல் முறையில், பிரதிநிதிகள் சபையின் 165 உறுப்பினர்களை, வாக்காளர்கள் நேரடியாக வாக்களித்துத் தேர்ந்தெடுக்கலாம்.  
விகிதாசாரப் பிரதிநிதித்துவத் தேர்தல் முறையில், நாடு முழுவதும் பதிவான மொத்த வாக்குகளில், மூன்று சதவீதம் அல்லது அதற்கு மேற்பட்ட வாக்கு சதவீதம் (%) பெற்ற அரசியல் கட்சிகளின் 110 உறுப்பினர்கள் நேபாள பிரதிநிதிகள் சபைக்கு மறைமுகமாகத் தேர்வு செய்யப்படுவர்.  
பிரதிநிதிகள் சபை உறுப்பினர்களின் பதவிக் காலம் ஐந்தாண்டாகும்.  
நேபாளப் பிரதமர், பெரும்பான்மையான பிரதிநிதிகள் சபையின் உறுப்பினர்களால் தேர்ந்தேடுக்கப்படுகிறார்.
# நேபாள பிரதிநிதிகள் சபை

## பிரதிநிதிகள் சபை தேர்தல் 2017

ஐந்தாண்டு பதவிக்கால நேபாளத்தின் நாடாளுமன்றத்தின் பிரதிநிதிகள் சபைக்கு 275 உறுப்பினர்களை தேர்ந்தெடுக்கும் வகையில், 26 நவம்பர் 2017 மற்றும் 7 டிசம்பர் 2017 அன்று இரண்டு கட்டங்களாக தேர்தல்கள் நடைபெற்றது.
# நேபாள பிரதிநிதிகள் சபை

## பிரதிநிதிகள் சபை தேர்தல் முடிவுகள்

நேபாளத்தின் புதிய 2015 நேபாள அரசியலமைப்புச் சட்டத்தில் கூறியுள்ளவாறு, பிரதிநிதிகள் சபைத் தேர்தலில், மார்க்சிஸ்ட்-லெனிஸ்ட் ஓன்றியம், நேபாளி காங்கிரஸ், மாவோயிஸ்ட், ராஷ்டிரிய பிரஜா தந்திரக் கட்சி, சோசலிச கூட்டமைப்பு கட்சி என ஐந்து அரசியல் கட்சிகள் மட்டுமே, பதிவான வாக்குகளில் மூன்று மட்டும் அதற்கு அதிகமாக வாக்குகள் பெற்றுள்ளதால், அக்கட்சிகள் பெற்ற விகிதாசார வாக்குகளுக்கு ஏற்றவாறு இடங்கள் ஒதுக்கபப்ட்டுள்ளது.  
275 இடங்கள் கொண்ட நேபாள பிரதிநிதிகள் சபைத் தேர்தலில் 10,587,521 (68.63%) வாக்குகள் பதிவானது. பதிவான வாக்குகளில் மூன்று சதவீத விகிதாசார வாக்குகள் பெறாத காரணத்தினால், ராஷ்டிரிய பிரஜா தந்திர ஜனநாயக கட்சி, புதிய சக்தி கட்சி, ராஷ்டிரிய ஜன்மோர்ச்சா கட்சி மற்றும்
நேபாள தொழிலாளர்கள் விவசாயிகள் கட்சிகளுக்கு விகிதாசார பிரதிநித்துவ இடங்கள் ஒதுக்கப்படவில்லை.  
மேலும் மூன்று சதவீத (%) வாக்குகள் பெறாத அரசியல் கட்சிகளின் நேரடித் தேர்வில் தேர்ந்தெடுக்கப்பட்ட உறுப்பினர்களை, நேபாள பிரதிநிதிகள் சபையில் சுயேட்சை உறுப்பினர்களுக்கான தகுதி வழங்கப்படும்.  
| வாக்குகள் | % | இடங்கள் | வாக்குகள் | % | இடங்கள் |
| --- | --- | --- | --- | --- | --- |
| 80 | 3,173,494 | 33.25 | 41 | 121 |  |
| 23 | 3,128,389 | 32.78 | 40 | 63 |  |
| 36 | 1,303,721 | 13.66 | 17 | 53 |  |
| 11 | 472,254 | 4.95 | 6 | 17 |  |
| ராஷ்டிரிய பிரஜா தந்திர ஜனநாயகக் கட்சி | 1 | 196,782 | 2.06 | 0 | 1 |
| ராஷ்டிரிய ஜன்மோர்ச்சா கட்சி | 1 | 62,133 | 0.65 | 0 | 1 |
| 1 | 56,141 | 0.59 | 0 | 1 |  |
| **மொத்தம்** | **165** | **110** | **275** |  |  |
# நேபாள பிரதிநிதிகள் சபை

## பிரதிநிதிகள் சபை கலைப்பு, வழக்கு மற்றும் நம்பிக்கை வாக்கெடுப்பு

நேபாளத்தை ஆளும் கூட்டணிக் கட்சித் தலைவர்களுக்குள் சர்ச்சைகள் நீடித்ததால், நேபாள பிரதமர் கட்க பிரசாத் சர்மா ஒளி 22 டிசம்பர் 2020 அன்று நேபாள பிரதிநிதிகள் சபையை கலைத்தார். இச்செயலுக்கு நேபாளக் குடியரசுத் தலைவரும் ஒப்புதல் கொடுத்தார்.பிரதமரின் செயலை எதிர்த்து நேபாள உச்ச நீதிமன்றத்தில் வழக்கு தொடுக்கப்பட்டது. 23 பிப்ரவரி 2021 அன்று உச்ச நீதிமன்றம் பிரதமருக்கு பிரதிநிதிகள் சபை கலைக்கும் அதிகாரம் இல்லை என்று தீர்ப்பு வழங்கியது. எனவே 10 மே 2021 அன்று பிரதமர் சர்மா ஒளி, நேபாள பிரதிநிதிகள் சபையில் நம்பிக்கை வாக்கெடுப்பு நடத்தினார். இதில் பிரதமர் ஒளிக்கு ஆதரவாக 93 பிரதிநிதிகளும், எதிராக 124 பிரதிநிதிகளும் வாக்களித்தனர். எனவே நேபாள பிரதிநிதிகள் சபை உறுப்பினர்களின் பெரும்பான்மையினர் நம்பிக்கை இழந்த சர்மா ஒளி பிரதமர் பதவிலியிலிருந்து எதிராக விலகினார்.
# நேபாள பிரதிநிதிகள் சபை

## இதனையும் காண்க

- நேபாள தேசிய சபை
- நேபாள நாடாளுமன்றம்
- நேபாள நாடாளுமன்றத் தேர்தல், 2017
- நேபாள மாநிலங்களின் சட்டமன்றத் தேர்தல்கள், 2017
- நேபாள உள்ளாட்சி தேர்தல், 2017
- நேபாள தேசிய சட்டமன்றம் (மேலவை)
- நேபாள அரசியலமைப்பு சட்டம், 2015
- கலப்பு உறுப்பினர் விகிதாசார பிரதிநிதித்துவம், நேபாளம்
# ஒகி புயல்

**ஒகி புயல்** வடக்கு இந்தியப் பெருங்கடலில் இலங்கைக்கு அருகில் நவம்பர் 29ல் உருவான ஒரு வெப்ப மண்டலச் சூறாவளி ஆகும். நிலப்பகுதிக்கு அருகில் உருவானதால் ஆரம்பத்தில் இது வலுவடையவில்லை. எனினும் அரபிக் கடலை அடைந்தபோது திசம்பர் 1ம் தேதி இது வலுவடையத் தொடங்கியது. இலங்கையில் சேதம் ஏற்படுத்திய பிறகு இது இலட்சத்தீவுகள் மற்றும் இந்திய நிலப்பகுதியை நோக்கி நகரத் தொடங்கியது. இப்புயலின் இறுதிக்கட்டத்தில் இது குசராத்தைக் கடந்தது.  
இப்புயலுக்கு ஒகி என்ற பெயர் வங்காளதேசத்தால் சூட்டப்பட்டுள்ளது. ஒகி என்ற சொல்லுக்கு வங்காள மொழியில் "கண்" என்று பொருள்.  
**மிகவும் கடுமையான சுழல் புயல் ஒகி** என்பது ஸ்ரீலங்கா மற்றும் இந்தியாவின் பகுதிகள் அழிவு ஏற்படுத்திய ஒரு வலுவான வெப்பமண்டல சூறாவளி ஆகும். இது 2015 ஆம் ஆண்டின் மெக் சூறாவளிக்குப் பிறகு அரேபிய கடலில் ஏற்பட்ட மிகவும் கடுமையான வெப்பமண்டல சூறாவளி ஆகும். 2017 வட இந்திய பெருங்கடல் சூறாவளி பருவத்தின் மூன்றாவது மற்றும் வலுவான பெயரிடப்பட்ட புயல் இதுவாகும். ஒகி கிழக்கு அந்தமான் கடலில் நவம்பர் 21, 2017 இல் உருவான குறைந்த அழுத்தப் பகுதியில் தோன்றியது. வங்காள விரிகுடாவின் தெற்குப் பகுதியை கடந்து செல்லும் போது, வளிமண்டல நிலைமைகள் இது ஒரு ஆழ்ந்த காற்றழுத்தத் தாழ்வு நிலையாக மாற உதவின. நவம்பர் 29 ம் தேதி இது இலங்கையில் சொத்து மற்றும் வாழ்க்கைக்கு சேதம் விளைவித்தது. புயல் இந்தியாவின் பிரதான கடலோரப் பகுதியிலிருந்து தூரத்திற்குச் சென்ற போதும் கட்டமைப்புகள் மற்றும் சொத்துகளுக்கு கடுமையான சேதத்தை ஏற்படுத்தியது. இந்தியாவில் தமிழ்நாடு மற்றும் கேரளாவின் தென் பகுதிகளில் குறைந்தபட்சம் 218 பேர் இதனால் உயிரிழந்துள்ளனர். திசம்பர் 2 ம் தேதி இலட்சத்தீவை ஒகி தாக்கியது. தேங்காய் மரங்களைச் சாய்த்து, தீவுகளில் உள்ள வீடுகள், மின் இணைப்புகள் மற்றும் பிற உள்கட்டமைப்புகளுக்குச் சேதம் விளைவித்தது. நிலவிய சூழ்நிலைகள் காரணமாக கரையோரத்தில் நுழைவதற்கு முன்பு திசம்பர் 6 ம் தேதி இந்தியாவில் குஜராத்தின் தென் கடற்கரைக்கு அருகே ஒகி வலுவிழந்தது.  
28 நவம்பர் அன்று வங்காள விரிகுடாவின் தென்மேற்கு மற்றும் தென் இலங்கை மற்றும் பூமத்தியரேகை இந்திய பெருங்கடலின் அருகில் உள்ள பகுதிகளில் குறைந்த அழுத்தப் பகுதியிலிருந்து ஓகி புயல் தோன்றியது. திசம்பர் 6 ம் தேதி நன்கு அறியப்பட்ட குறைந்த அழுத்தப் பகுதியாக சூரத் மற்றும் தஹானு இடையே குஜராத்தின் தெற்கு கரையோரத்தை இது கடந்தது. புயல் 2,538 கிமீ தொலைவைக் கடந்தது. ஒரு குறைந்த அழுத்தப் பகுதியில் இருந்து முதிர்ந்த சூறாவளியாக பலப்பட்டது வரை இலங்கை, லட்சத்தீவு, தென் இந்தியா, மற்றும் மாலத்தீவில் பெரும் சேதத்தைத் தொடர்ந்தது. அரேபிய கடலில் அதன் இறுதி கட்டங்களில் இது வேகமாக பலவீனமடைந்த போதிலும் இந்தியாவின் மேற்கு கரையோரத்தில், குறிப்பாக மகாராஷ்டிரா மற்றும் குஜராத்தில் அதிக மழைபொழிவைக் கொடுத்தது. இந்தியாவில் 218 பேர் உட்பட இதுவரை இதனால் 245 பேர் உயிரிழந்துள்ளனர். குறைந்தபட்சம் 551 பேர் காணாமல் போயுள்ளனர். இவர்களில் பெரும்பாலானோர் மீனவர்கள் ஆவர்.
# ஒகி புயல்

## வானிலை வரலாறு

நவம்பர் 28 ம் தேதி, கொழும்பிற்கு தெற்கு-தென்கிழக்கே சுமார் தொலைவில் ஒரு தாழ்வழுத்தப்பகுதி உருவானது. இது வெப்பமான கடல் மேற்பரப்பு வெப்பநிலைகள் மற்றும் மிதமானதிலிருந்து வலுவானது வரையான செங்குத்து காற்று வெட்டு ஆகியவற்றில் அமைந்திருந்தது. அது மோசமாக ஒழுங்கமைக்கப்பட்டதாக இருந்தது. வளிமண்டல வெப்பச்சலனம் இதன் தவறான வரையறுக்கப்பட்ட குறைந்த-நிலை சுழற்சி மையத்தை சுற்றி சிதறி இருந்தது. புயலின் விரைவாக ஒருங்கிணைந்து கொண்டிருந்த குறைந்த அளவு சுழற்சி மையம் காரணமாக கூட்டு சூறாவளி எச்சரிக்கை மையம் (JTWC) ஒரு வெப்பமண்டல சூறாவளி உருவாக்க எச்சரிக்கை வழங்கப்பட்டது. பின்னர் நவம்பர் 29 அன்று வெப்ப மண்டல சூறாவளி 03B என இது வகைப்படுத்தப்பட்டது. இந்திய வானிலை ஆய்வு மையமும் இதைத்தொடர்ந்து புயலை ஒரு வலுவான தாழ்வுநிலை என மேம்படுத்தியது. பின்னர் சுழல் புயல் ஒகி என அறிவித்தது. ஸ்ரீலங்காவின் தென்மேற்கு மற்றும் மேற்கு கடற்கரை ஆகியவற்றில் புயல் மேற்கு-வடமேற்கு நோக்கி இந்தியாவில் அமைந்துள்ள ஒரு துணை வெப்பமண்டல முகப்பில் தெற்கு விளிம்பில் கண்காணிக்கப்பட்டது. மிகவும் சாதகமான நிலைமைகள் காரணமாக புயல் அதே நாளில் ஒரு நன்கு வரையறுக்கப்பட்ட கண் அம்சத்தை சுற்றியுள்ள ஒரு தடிமனான வெப்பச்சலன வளையத்தைக் காட்டியது. திசம்பர் 1 ம் தேதி ஆரம்பத்தில் புயல் மேற்குத் திசையில் சென்று ஒரு கடுமையான சூறாவளி புயலாக மேலும் தீவிரமடைந்தது. விரைவில், ஒகி மேலும் ஒரு மிகக் கடுமையான சூறாவளி புயலாகத் தீவிரமடைந்தது.  
ஒகி அரேபிய கடலை நோக்கி மேலும் சென்றபோது அது 31&nbsp;°C (89&nbsp;°F) கடல் மேற்பரப்பு வெப்பநிலை பரப்பளவில் மற்றும் குறைந்த காற்று வெட்டில் பயணம் செய்தது; ஒரு அளவுடைய கண் செயற்கைக்கோள் படத்தில் தெரிய ஆரம்பித்தது. கூட்டு சூறாவளி எச்சரிக்கை மையம் திசம்பர் 2 ஆரம்பத்தில் இதை வகை 3க்குச் சமமான சூறாவளியாக மேம்படுத்தியது. திசம்பர் 4 ம் தேதி ஒகி ஒரு மூலத்தைத் தொடர்ந்து பராமரிக்கிறது என்பதை பகுப்பாய்வு காட்டியது. ஆனால் மேற்கில் இருந்து விரைவாக முன்னேறும் ஒரு ஆழமான தொட்டி காரணமாக மேற்கு விளிம்பில் கட்டுப்பாடான வெளிப்பாடு இருந்தது. மேற்கில் இருந்து விரைவாக முன்னேறும் ஒரு ஆழமான தொட்டி காரணமாக. கிழக்கில் ஆழமான அடுக்கு துணை வெப்பமண்டல விளிம்புடன் செங்குத்து காற்று வெட்டு அதிகரித்து கிழக்கு-வடகிழக்குப் பகுதிக்கு அது சென்றது. மேற்கில் இருந்து உலர்ந்த காற்று ஊடுருவ படிப்படியாக புயலைப் பலவீனப்படுத்தியது. அடுத்த நாள் பெருகிய முறையில் உயர் காற்று வெட்டு உட்பட சாதகமற்ற சூழ்நிலைகளை எதிர்கொண்டதால் புயல் விரைவில் சீர்குலைந்தது. ஒகி ஒரு ஆழமான நடு-அட்சரேகை தொட்டியில் உட்பொதிக்கப்பட புயல் வேகமாக ஒரு அதிக வெப்பமண்டல மாற்றத்திற்கு உட்பட்டது. துணைக்கண்டத்திலிருந்து வந்த உலர் மற்றும் குளிர் காற்றால் வேகமாக புயல் பலவீனப்படுத்தப்பட்டது. இது கடைசியாக திசம்பர் 6 அன்று காம்பே வளைகுடாவில் ஒரு நன்கு குறிக்கப்பட்ட குறைந்த அழுத்தப் பகுதி எனக் குறிப்பிடப்பட்டது.
# ஒகி புயல்

## முன்னேற்பாடுகள்

### இலங்கை

வங்காள விரிகுடாவின் தென்மேற்கு, தென் இலங்கை மற்றும் பூமத்தியரேகை இந்திய பெருங்கடலின் அருகில் உள்ள பகுதிகள் ஆகியவற்றில் குறைந்த அழுத்தப் பகுதி 28 நவம்பர் காலையில் (0830 IST) உருவானது. இது அதே பகுதியில் 29 ஆம் தேதி அதிகாலை (0530 IST) நன்கு குறிப்பிடத்தக்க குறைந்த அழுத்தப் பகுதியாக மாறியது.  
சாதகமான சுற்றுச்சூழல் நிலைமைகளின் கீழ் நவம்பர் 29 ஆம் தேதி (0830 IST) வங்காள விரிகுடாவின் தென்மேற்குப் பகுதியில் தென்கிழக்கு இலங்கையின் கடற்கரையில் இது ஒரு தாழ்வழுத்தமாக உருவானது. மேற்கு நோக்கி நகரும் போது, அது சிறிது காலத்திற்குப்பின் இலங்கை கடலோரத்தை கடந்தது. அது மேற்குதிசை இயக்கத்தின் தொடர்ச்சியாக 29 ஆம் தேதி மாலை (1730 IST) கன்னியாகுமரிப் பகுதியில் வெளிப்பட்டது. 30ம் தேதி தொடக்கத்தில் (0230 IST) ஒரு ஆழ்ந்த தாழ்வுநிலையாகத் தீவிரமடைந்தது. இது மேலும் வடமேற்கு திசையில் நகர்ந்து கன்னியாகுமரிப் பகுதியில் நவம்பர் 30 அன்று காலையில் (0830 IST) ஒரு சூறாவளிப் புயலாகத் தீவிரமடைந்தது. நவம்பர் 28 அன்று காலையில் (1130 IST) கடுமையான மழை, கடுமையான காற்று மற்றும் கடினமான கடல்நிலைக்கு இலங்கையின் வானிலை ஆய்வு மையம் வானிலை ஆலோசனையை அடுத்த 24 மணி நேரத்திற்கு சம்பந்தப்பட்ட கடல் பிரதேசங்களுக்கு செல்லுபடியாகும் படி வெளியிட்டது. ஆலோசனையானது நவம்பர் 29ம் தேதி காலை (0500 IST) நிலப் பகுதிகளுக்கும் நீட்டிக்கப்பட்டது. சூறாவளியின் விளைவு தீவில் குறையும் வரை இந்த காலப்பகுதியில் ஒரு தொடர்ச்சியான ஆலோசனைகள் வழங்கப்பட்டன.
# ஒகி புயல்

## முன்னேற்பாடுகள்

### இந்தியா

செல்லாம்பரத்தில் ஒரு புயல் எழுச்சி காரணமாக சுமார் 220 குடும்பங்கள் கொச்சி கடலோரப் பகுதியிலிருந்து முன்னெச்சரிக்கை நடவடிக்கையாக பாதுகாப்பான இடங்களுக்கு மாற்றப்பட்டனர். கிட்டத்தட்ட 100 வீடுகள், பெரும்பாலும் புத்தென்தோடு மற்றும் பஜார் ஆகிய பகுதிகளில் இருந்து காலி செய்யப்பட்டனர். பள்ளிகள் மறுவாழ்வு மையங்களாக பயன்படுத்தப்பட்டன. செல்லனத்தில் 180, கன்னமாலியில் 17 மற்றும் எடவனகாட்டில் 18 குடும்பங்கள் இந்த மையங்களுக்கு மாற்றப்பட்டன. உணவு மற்றும் மருந்து அங்கே அவர்களுக்குக் கிடைத்தது. மும்பை மெட்ரோபோலிட்டன் பிராந்தியத்தில் மற்றும் சில தேர்ந்தெடுக்கப்பட்ட மாவட்டங்களில் பள்ளிக்கூடங்களுக்குப் பாதுகாப்பு நோக்கங்களுக்காக, திசம்பர் 5 ம் தேதி மஹாராஷ்டிரா அரசாங்கம் விடுமுறை அறிவித்தது.
# ஒகி புயல்

## தாக்கம்
==அரசாங்க சர்ச்சை==
இடதுசாரிகள் ஆளும் மாநிலங்களிடம் அலட்சிய மனப்பான்மையைக் கடைபிடிப்பதாக கேரள முதலமைச்சர் பினராயி விஜயன் பிரதம மந்திரி நரேந்திர மோடியிடம் புகார் செய்தார். ஒகி புயல் மற்றும் அதற்குப் பின்னர் நடந்த இயற்கைப் பேரழிவு விஷயங்களில் மத்திய அரசு வேறுபட்ட அணுகுமுறையைக் கடைபிடித்ததாகப் புகார் கூறினார். நவம்பர் 29ஆம் தேதி மீனவர்களுக்கு புயல் எச்சரிக்கை கொடுப்பதில் கேரள அரசு தாமதமாக செயல்பட்டதாகப் போராட்டக்காரர்கள் கூறினர். அந்நேரத்தில் புயலானது தாழ்வழுத்த மையமாக இலங்கைக்கு அருகில் இருந்தது. மீன் பிடிக்கும் அறிவுரை மட்டுமே வழங்கியதாகவும் எச்சரிக்கை எதுவும் வழங்கவில்லை என கேரள பேரழிவு மேலாண்மை மையம் இந்திய வானிலை மையத்தின் மீது குற்றம் சாட்டியது. கேரள பேரழிவு மேலாண்மை மையத்தின் உறுப்பினர் செயலாளரான சேகர் குரியகோஸ், வானிலை ஆய்வு மையத்தால் நவம்பர் 29ஆம் தேதி புயல் எச்சரிக்கையைக் கொடுத்திருக்கவே முடியாது, ஏனெனில் புயலானது நவம்பர் 30ஆம் தேதி நண்பகல் வரை தாழ்வு மயமாகவே இருந்தது என திசம்பர் 1ஆம் தேதியின் பத்திரிகை அறிவிப்பின்படி கூறினார்.  
ஒருத்தரும் வரல என்பது ஒகி புயலின் விளைவுகளைப் பற்றிப் பேசிய ஒரு ஆவணப்படம் ஆகும். இது அரசாங்கங்களின் போதிய முயற்சிகளை எடுக்காத தன்மை மற்றும் அதைச் சுற்றி நடந்த அரசியலைப்பற்றி பேசியது. |  |
| --- | --- | --- | --- |
| இலங்கை | 27 | N/A |  |
| தமிழ்நாடு | 108 | 400 |  |
| கேரளா | 174 | 261 |  |
| இலட்சத்தீவுகள் | N/A | N/A | > |
# அஞ்சா செட்டி ஆண்டர்சன்

**அஞ்சா செட்டி ஆண்டர்சன்** *(Anja Cetti Andersen)* (பிறப்பு: 25 செப்டம்பர் 1965) ஓர்ழ்சோல்மில் பிறந்த டேனிசிய (டென்மார்க் நாட்டு) வானியலாளரும் வானியற்பியலாளரும் ஆவார்.
# அஞ்சா செட்டி ஆண்டர்சன்

## வாழ்க்கை

இவர் அறிவியல் இளவல் பட்டத்தை 1991 இலும் வானியலில் அறிவியல் முதுவர் பட்டத்தை 1995 இலும் முனைவர் பட்டத்தை 1999 இலும் கோபனேகன் பல்கலைக்கழகத்தில் இருந்து பெற்றார்]. இவரது முனைவர் பட்ட ஆய்வின் தலைப்பு "அண்டத் தூசும் பிந்தையவகை விண்மீன்களும்" என்பதாகும்.மிவர் தன் முது முனைவர் பட்டத்தைக் கார்ல்சுபெர்கு அறக்கட்டளை நிதி நல்கை பெற்று, முதலில் உப்சாலா பல்கலைக்கழக வானியல், விண்வெளி இயற்பியல் துறையில்லும் பின்னர் கோபனேகன் பல்கலைக்கழக வான்காணகத்திலும் மேற்கொண்டார். பிறகு, இவர் தன் தாய் நிறுவன நிதிந்ல்கை கொண்டு அறிவியல் புல உயர்க்கல்வி பயிற்றலில் பட்டயத்தைப் பெற்றார். இவரது வானியல் ஆர்வம் இவர் ஏழாம் வகுப்பு பயிலும் போது மேற்கொன்ட சுற்றுலாவில் டேனிசிய வானியலாளரான உபேகிரே யோர்கன்சனைச் சந்தித்த போது கால்கொண்டது. இப்போது இவர் கோபனேகனில் அவருடந்தான் பணி புரிந்து வருகிறார். இவருக்கு ஜூலி, செசிலி, யாகோப் என மூன்று குழந்தைகள் உண்டு.
# அஞ்சா செட்டி ஆண்டர்சன்

## வாழ்க்கைப்பணி

இவரது முதன்மையான பணி அண்டத் தூசு பற்றியதாகும்; சிக்கான மூலக்கூறுகளையும் விண்மீன்களையும் கோள்களையும் உருவாக்குவதில் அண்டத் தூசின் பாத்திரத்தைத் தன் ஆய்வால் நிறுவியுள்ளார். இவர் இப்போது நீல்சு போர் நிறுவனத்தில் இணைப்பேராசிரியராகப் பணிபுரிகிறார். இவர் தான் ஆய்வு செய்யும் கோபனேகனில் உள்ள கரும்பொருண்ம மைய மேலாண்மையிலும் பங்கேற்றுள்ளார். ளைவர் பல கல்வியியல் ஆய்வுகலி வெளியிட்டுள்ளார்; பல நூல்களை எழுதியுள்ளார்;இவர் ஒரு விரிவுரையாளராக மட்டுமன்றி, பொதுமக்களுக்கு அறிவியலின் நன்மைகளை நல்ல பரப்புரை நுட்பங்களால் விளக்கும் தலைசிறந்த பேச்சாளராகவும் விளங்குகிறார். இவரது ஆய்வு இயற்பியல், வேதியியல், புவியியல், உயிரியல் எனப் பலதுறை ஊடாட்டத்தில் அமைவது ஆகும். இவரது தொடக்க ஆய்வுகள் விண்கற்களின் முந்துசூரியக் குறுணைகளைப் பற்றியதாகும். இவர் 2003 இல் சுசான் ஓப்னரொடு ஆய்வு மேற்கொண்டு, "அண்டத் தூசின் துல்லியமான நுண்ணியற்பியல் விவரம், விண்மீன்களின் அணுகுகோட்டுப் பெருமீன் பொருண்மை இழப்பு வீதங்களை முன்கணிக்க இன்றியமையாததாகும்" எனக் காட்டினார். ஓப்னருடனான ஆய்வைத் தொடர்ந்து மேற்கொன்டு, தூசு முடுக்கக் காற்றுச் செயல்பாடு பற்றிய புரிதலை வளர்த்தெடுத்தார். இவர் மற்ற உப்சாலா ஆய்வாளர்களோடு இணைந்து, விண்மீன்களை விட்டு வெளியேறி உடுக்கண இடைவெளியில் நுழையும்போது, "எப்படி தூசுக் குறுணைகளின் ஒளியியல் பண்புகள் மாறுகின்றன" எனக் காட்டினார். இவர் தொடக்கநிலைக் கோள் உருவாக்கத்தில் அண்டத் தூசுகளின் விளைவை ஆய்வு செய்யும்போதே, புவி உயிரின அமினோ அமிலங்கள் ஏன் இடதுகைத் திருப்பத்தையும் சர்க்கரை மூலக்கூறுகள் வலதுகைத் திருப்பத்தையும் கொண்டுள்ளன என்பதையும் ஆய்வு செய்தார்.  
இவர், தன்னோடு பணிபுரியும் தானே பீட்டர் கிளவுசனுடன் இணைந்து பொதுமக்களுக்கான வானியல் நூல்களை எழுதிய அறிவியல் எழுத்தாளரும் ஆசிரியரும் ஆவார். இவர் இவருடைய புலங்களில் தலைசிறந்த ஆய்வாளராக ஏற்கப்பட்டதோடு, "பொதுமக்களும் இளைஞர்களும் புதிய ஆராய்ச்சிகளைப் பற்றி தெரிவிக்கப்படவேண்டும்" என நம்பும் அறிவியலாளராகவும் விளங்குகிறார். பின்வரும் கல்விசார் நிகழ்படத்தில் இவர் கருப்பாற்றல், கரும்பொருண்மம், அண்டத் தூசு, இன்னும் பல வானியல் பொருண்மைகளைப் பற்றிய தனது ஆய்வுகளை விரிவாக விளக்குகிறார்: அஞ்சா செட்டி ஆண்டர்சன் நேர்காணல் – நூலாசிரியர், பேராசிரியர், ஆய்வாளர் – கோபனேகன் பல்கலைக்கழகம்". மேலும், சிறுகோள் 8820 அஞ்சாண்டர்சன் இவரது நினைவாகப் பெயர் இடப்பட்டுள்ளது; இதன் மாற்றுப் பெயரீடுகள் 1985 VG = 1961 CE1 = 1978 YO1 = 1992 SG24 = 1994 CS1 ஆகும்.
# அஞ்சா செட்டி ஆண்டர்சன்

## விருதுகள்

- 2016: பரந்துபட்ட மக்கள் வட்டாரத்துக்கு அறிவியலைச் சரியாக பரப்பியதற்காக எச். சி, ஆயர்சுடெடின் வெள்ளிப் பதக்கம் வழங்கப்பட்டது.
- 2011: Det Naturvidenskabelige Fakultets Formidlingspris (பரப்பல் பரிசு), புலத்தின் மிகச் சிறந்த பொதுமக்கள் பரப்புரைப் பங்களிப்புக்கான செயல்பாடுகளுக்காக வழங்கப்பட்டது
- 2009: Svend Bergsøes Fonds Formidlingspris பரிசு மிகச் சிறந்த மக்கள் பரப்புரைக்காக வழங்கப்பட்டது.
- 2009: மதில்டே பிபிகர் பரிசு கல்வித் துறைகளில் ஆண் - பெண் பாலினச் சமமைக்காக பங்குபற்றியமைக்காக வழங்கப்பட்டது.
- 2008: முதுநிலை, முனைவர் பட்ட ஆராய்ச்சிக்கான டேனிசியக் கழகப் பரிசு "இவரது இணையற்ற பன்னாட்டு முன்னணி ஆய்வுகளை ஒருங்கிணைக்கும் திறமைக்காகவும் தன் ஆராய்ச்சி முடிவுகளை எளிமையாகப் பரப்பும் திறமைக்காகவும் அதன்வழியாக பரந்த அளவில் வானியல் ஆர்வத்தை ஏற்படுத்தியதற்காகவும்" வழங்கப்பட்டது.
- 2007: டேனிசிய தொழில்நுட்ப அறிவியல் புலங்களின் கல்விக்கழக உறுப்பினராகத் (Akademiet for de Tekniske Videnskaber) தேர்வு செய்யப்பட்டார்.
- 2006: டேனிசிய வானொலியின் உரோசென்கியேர் பரிசு மிகச் சிறந்த பொதுமக்கள் உரைக்காக வழங்கப்பட்டது.
- 2006: கிரிசுதைன் மேயர் விருது மிகச் சிறந்த ஆய்வுப்பணிக்காக வழங்கப்பட்டது.
- 2006: இவ்வாண்டின் மிகச் சிறந்த இளைஞர் பரிசு (TOYP 2006) கல்வியியல் சாதனைக்காக பன்னாட்டு இளவல் வணிகக் குழுவால் (இது உலகளாவிய இளந்தலைவர், தொழில்முனைவோர் கூட்டமைப்பு) வழங்கப்பட்டது.
- 2005: ஐரோப்பிய ஒன்றியத்தின் தெ கார்த்தே பரிசு வழங்கப்பட்டது. இது அறிவியல் தொடர்பாடலில் சிறப்புத் தகுதி பெற்றவருக்கு வழங்கப்படுவதாகும்.
- 2004: தன்னிகரற்ற மக்கள் பரப்புரைக்கான டேனிசு விருது (Danmarks Forskningskommunikationspris 2004) டென்மார்க்கில் உள்ள அறிவியல், தொழில்நுட்பம் புதுமையாக்கத்துக்கான டேனிசு அமைச்சகம் வழங்கியது.
- 2003: டேனிசு கல்வி அமைச்சகம் கல்விப் பாடப் பொருளுக்கான பரிசு வழங்க (Undervisningsministeriets Undervisningsmiddelspris 2003) இவர் பெயரை அறிவித்தது. இது இவரது Videnskabet பாடப் பொருளுக்காக வழங்கப்பட்டது. இதில் "விண்மீன்தூசால் ஆனது" (Skab af Stjernestøv) எனும் நூலும் உள்ளடங்கும்.
- 2000: மக்கள் பரப்புரைக்காக ஜெட்டியும் நீல்சு போர் நிறுவனமும் ஆலன் மக்கிந்தோழ்சு விருதை வழங்கினர்.
- 1999: ஆண்டர்சன் நிகழ்த்திய அண்டம் தொலைக்காட்சித் தொடர் நிகழ்ச்சி, பாரீசு, 16 ஆம் பன்னாட்டு அறிவியல் தொலைக்காட்சி விழாவில் பிரிக்சு இதழின் பரிசை வென்றது. DR2 அலைவரிசையில் பரப்பப்பட்ட அண்டம் நிகழ்ச்சி மக்களால் 1998 இல் பெரிதும் விரும்பப்பட்ட நிகழ்ச்சியாகும்.
- 1997: டேனிசிய வானியல் கழகத்தின் (Dansk Astronomisk Selskab) இவ்வாண்டுக்கான விருதுபெற்ற எழுத்தாளர்.
# அஞ்சா செட்டி ஆண்டர்சன்

## உறுப்பாண்மைகள்

**புலமைக் கழகங்கள்**  
- 2007 ஆம் ஆண்டு முதல்: டேனிசிய தொழில்நுட்ப அறிவியல் கலவிக்கழகம்
- 2003 ஆம் ஆண்டு முதல்: பன்னாட்டு வானியல் ஒன்றியம்
- 2001 ஆம் ஆண்டு முதல்மைரோப்பிய வானியல் கழகம்
- 1999 ஆம் ஆண்டு முதல்: Foreningen for Kønsforskning i Danmark
- 1997 ஆம் ஆண்டு முதல்மைரோப்பிய இயற்பியல் கழகம்
- 1996 ஆம் ஆண்டு முதல்: வானிலையியல் கழகம்
- 1994 ஆம் ஆண்டு முதல்: டேனிசிய இயற்பியல் கழகம் (Dansk Fysisk Selskab)
- 1993 ஆம் ஆண்டு முதல்: டேனிசிய வானியல் கழகம் (Dansk Astronomisk Selskab)
- இவற்றோடு, இவர் நோர்திக் கோட்பாட்டு இயற்பியல் நிறுவனத்தில் NORDITA ஆய்வுறுப்பினராகவும் வானியற்பியல், வானுயிரியல் ஆராய்ச்சிக் குழுவில் அமர்வு உறுப்பினராகவும் உள்ளார்.  
** இணையக் குழுக்கள்**  
- 2009 ஆம் ஆண்டு முதல்: VLகுழு 77 - கோபெனேகன்
- 2007 ஆம் ஆண்டு முதல்: Albrightgruppen.dk
- 2005 ஆம் ஆண்டு முதல்: நோர்திக் பெண் இயற்பியல் மகளிர் வலைக்குழு (NORWIP)
- 2003 ஆம் ஆண்டு முதல்: Skeptica.dk
- 1999 ஆம் ஆண்டு முதல்: சுவீடியப் பெண் இயற்பியலாளர்
- 1998 ஆம் ஆண்டு முதல் ஐரோப்பிய ஒன்றிய 5 ஆம் சட்டகம் நிறுவிய பெண் அறிவியலாளர் வலைக்குழுக்கள்
- 1995 ஆம் ஆண்டு முதல்: பெண் இயற்பியல் மகளிர் வலைக்குழு, டென்மார்க்
# சேலம் காசி விசுவநாதர் கோயில்

**அருள்மிகு காசி விசுவநாதர் திருக்கோயில்** என்பது சேலம் மாவட்ட நகரின் மையப் பகுதியில் 2-வது அக்ரஹாரத்தில் அமைந்துள்ளது.
# சேலம் காசி விசுவநாதர் கோயில்

## திறக்கும் நேரம்

காலை 6 மணி முதல் 12 மணி வரை, மாலை மணி 4 முதல் இரவு 8.30 மணி வரை திறந்திருக்கும்
# சேலம் காசி விசுவநாதர் கோயில்

## தெய்வங்கள்

- விநாயகர்
- முருகன் உடன் வள்ளி, தெய்வானை
- ஐயப்பன்
- தட்சணாமூர்த்தி
- காலபைரவர்
- விஷ்ணு துர்க்கை
- சரஸ்வதி
- பிரம்மா
- 63 நாயன்மார்கள்
- ஆஞ்சநேயர்
- நவக்கிரகங்கள்
# சேலம் காசி விசுவநாதர் கோயில்

## பூஜைகள்

தினமும் காலை, மாலை வேளைகளில் பூஜை நடைபெறும்.  
- தமிழ்ப் புத்தாண்டு , ஆங்கிலப் புத்தாண்டு, பிரதோஷம்,சிவராத்திரி, வைகாசி விசாகம், சித்ரா பௌர்ணமி , தை அமாவாசை, ஆருத்ரா தரிசனம் , விநாயகர் சதுர்த்தி , மாசி மகம் ,கார்த்திகை தீபம், சஷ்டி விரதம், பங்குனி உத்திரம், குருப் பெயர்ச்சி சனிப்பெயர்ச்சி
போன்ற நாட்களில் சிறப்பு பூஜைகள் நடைபெறும்.
# தொங்கல் (வேதியியல்)

வேதியியலில், **தொங்கல்**என்பது ஒரு படிதலுக்குத் தகுதியான அளவு பெரிய திண்மத் துகள்களைக் கொண்ட பலபடித்தான கலவையாகும். வழக்கமாக இத்துகள்கள் ஒரு மைக்ரோமீட்டருக்கும் அதிகமான உருவளவைக் கொண்டிருக்க வேண்டும். ஒரு தொங்கல் கரைசல் என்பது கரைபொருள் துகள்களானவை கரையாமல், ஊடகம் முழுவதும் தொங்கிய நிலையில் காணப்படும் பலபடித்தான கலவையாகும். தொங்கலின் துகள்களை வெறும் கண்ணால் பார்க்க இயலும். அதாவது, கரைப்பானில் துகள்கள் கட்டற்று மிதக்கும் நிலையில் தொடர்ந்து அனுமதிக்கப்பட்டால் இது சாத்தியமாகிறது.அக நிலையானது(திண்மம்) புற நிலை (திரவம்) முழுவதுமாக சில குறிப்பிட்ட கலக்கிகளைக் கொண்டோ அல்லது தொங்கலை உருவாக்கும் காரணிகள் கொண்டோ இயந்திரவியல் கலக்கலின் மூலமாக விரவச் செய்யப்படுகிறது. கூழ்மங்களைப் போலல்லாமல், தொங்கல்கள் இறுதி விளைவாக கீழே தங்கி விடுகின்றன. நீரில் மணல் என்பது தொங்கலுக்கான உதாரணமாகும். தொங்கலின் துகள்கள் நுண்ணோக்கியின் வழியாகப் பார்க்கக் கூடியவையாகவும், சிறிது நேரம் தொந்தரவு செய்யாமல் விட்டுவிட்டால் கலனில் அடியில் சேகரமாகிவிடும். இந்தப் பண்பே தொங்கலையும், கூழ்மத்தையும் வேறுபடுத்தும் பண்பாகும். அதாவது, கூழ்மத்தின் துகள்கள் தொங்கலை விடச் சிறியதாக இருப்பதால் அவை கீழே தங்குவதில்லை. கூழ்மங்களும், தொங்கல்களும் கரைசல்களிலிருந்து வேறுபட்டவை. அதாவது, கரைசல்களில், கரைந்த பொருளானது (கரைபொருள்) திண்மமாக இருப்பதில்லை. மேலும், கரைப்பானும் கரைபொருளும் ஒருபடித்தாக கலந்து விடுகின்றன.  
வாயு ஊடகத்தில் கலந்துள்ள திரவத்துளிகள் அல்லது நுண்ணியத் திண்மத் துகள்கள் கலந்த தொங்கலானது வளிமக் கரைசல் எனப்படுகிறது. புவியின் வளிமண்டலத்தில் துாசு, புகைத்துகள்கள், கடல் உப்பு, எரிமலை<nowiki/>த்துாசு (சல்பேட்டு<nowiki/>கள், நைட்ரேட்டு<nowiki/>கள்) மற்றும் முகில் நீர்த்துளிகள் ஆகியவை கலந்த வளிமக் கரைசலாக காணப்படுகிறது.  
தொங்கல்களானவை விரவியுள்ள பொருளின் நிலை, பிரிகை ஊடகம்ஆகியவற்றைப் பொறுத்து வகைப்படுத்தப்படுகிறது. விரவியுள்ள பொருளானது நிச்சயமாகத் திண்மமாகவும், பிரிகை ஊடகமானது திண்மமாகவோ, திரவமாகவோ அல்லது வாயுவாகவோ இருக்க வேண்டும்.  
நவீன வேதியியல் செயல்முறை தொழில் நிறுவனங்களில், உயர்-நறுக்கு கலவை தொழில்நுட்பமானது பல புதுமையான தொங்கல்களை உருவாக்கப் பயன்படுத்தப்படுகின்றது.  
வெப்ப இயக்கவியல் கொள்கையின் படி தொங்கல்கள் நிலைத்தன்மையற்றவையாகும். இருப்பினும், அவை இயக்கவியல்ரீதியாக ஒரு குறிப்பிட்ட நீண்ட கால இடைவெளி வரை நிலைத்தன்மை உடையதாக இருக்கிறது. இந்த கால அளவே தொங்கலின் தேக்க ஆயுளை நிர்ணயிக்கிறது. இந்த கால வீச்சு இறுதி நிலை நுகர்வோருக்கு பொருளின் சிறப்பான தரம் குறித்து உறுதிப்படுத்தும் பொருட்டு அளந்தறியப்பட வேண்டியுள்ளது."விரவுதல் நிலைத்தன்மையானது தனது பண்புகளில் ஒரு குறிப்பிட்ட கால அளவிற்கு மாற்றத்தை எதிர்க்கக் கூடிய திறனைக் குறிக்கிறது."
# தொங்கல் (வேதியியல்)

## நிலைப்புத்தன்மையை கண்காணிக்கும் உத்தி

பல் ஒளிச்சிதறலுடன் இணைந்த செங்குத்து திசையிலான நுணுக்கல்நோக்க முறையே தொங்கல் ஒன்றின் விரவு நிலையை கண்காணிக்க மிகவும் பரவலாகப் பயன்படுத்தப்படும் நுட்பமாகும், இதுவே நிலைப்புத்தன்மை நீக்க நிகழ்வினை அடையாளம் காணவும் மற்றும் அளவிடவும் பயன்படுகிறது. இம்முறையானது நீர்த்தல் இல்லாமல் செறிவு அதிகமாக உள்ள விரவல்களில் நன்கு வேலை செய்கிறது. ஒளியானது தொங்கலின் மாதிரி வழியாக அனுப்பப்படும் போது, அது தொங்கலின் துகள்களால் சிதறடிக்கப்படுகிறது. இவ்வாறான சிதறடித்தலின் அடர்வானது தொங்கல் துகள்களின் அளவு மற்றும் கன அளவு பின்னம் ஆகியவற்றுடன் நேர்விகிதத் தொடர்பில் உள்ளது. ஆகையால், தொங்கலில் நடைபெறும் செறிவு மாற்றங்கள், வீழ்படிவாக்கல், திரிதல், கூட்டாதல் ஆகியவை கண்டறியப்பட்டு கண்காணிக்கப்படுகின்றன.
# பினா ராய்

**பினா ராய்** (இந்தி: बीना राय; 13 ஜூலை 1932 - 6 டிசம்பர் 2009), இந்தி சினிமாவின் கருப்பு மற்றும் வெள்ளை சகாப்தம் களில் முன்னணி
நடிகையாய் இருந்தவர். இவர் நடித்த அனார்கலி (1953) தாஜ் மஹால் (1963) போன்ற படங்களில் முக்கிய கதாபாத்திரங்களில் நடித்து புகழ் பெற்றவர் . கங்கட் திரைப்படத்தில் நடித்ததற்காக சிறந்த நடிகைக்கான பிலிம்பேர் விருது (1960) பெற்றவர்.
# பினா ராய்

## பிறப்பும் வளர்ப்பும்

பீனா ராயின் இயற் பெயர் கிருஷ்ணா சாரின் என்பதாகும் . இவர் பிறந்த இடம் பாகிஸ்தானில் உள்ள லாகூர் . இந்தியா- பாகிஸ்தான் பிரிவினையின் போது லாகூரிரிலிருந்து ,உத்திரபிரதேசத்தில் உள்ள லக்னோ வில் குடி பெயர்ந்தனர் இவருடைய பெற்றோர்கள் .
# பினா ராய்

## கல்வி

அவர் லாகூரில் பள்ளி படிப்பையும் , பின்னர் உத்திரப்பிரதேச மாநிலத்தில் லக்னோவில் ஐ.டி. கல்லூரியில் படித்தார் . ஆனால் பெற்றோர்கள் கான்பூரில் வசித்து வந்தனர் பினா ராய் நடிப்பதற்கு செல்லும் வரை கான் பூரில் தான் வசித்தார் . பினா ராய் 1950 ஆம் ஆண்டில் லக்னோ இசபெல்லா தொபர்ன் கல்லூரியில் முதலாம் ஆண்டு படித்துக்கொண்டிருந்த போது பம்பாயில் நடைபெற்ற அழகிப்போட்டியில் கலந்து கொண்டு ,முதல் பரிசான 25 ,000 ரூபாயை பரிசாகப் பெற்றார்
# பினா ராய்

## சினிமா மோகம்

அழகிப்போட்டியில் வெற்றி பெற்றதால் காலி கடா 1951என்ற படத்தில் முக்கிய வேடத்தில் நடிக்க வாய்ப்பு வந்தது . அவர் படங்களில் நடிக்க அவரது பெற்றோர்கள் அனுமதிக்கவில்லை .எனவே பெற்றோரிடம் சம்மதம் பெரும் வரையில் அவர் உண்ணா விரதம் மேற்கொண்டார்
# பினா ராய்

## திருமண வாழ்க்கை, மற்றும் சினிமா தயாரிப்பும்

பீனாராய் பிறந்த தேதி ஜூலை 13 ,1932 ஆகும் .அவருடைய முதல் படம் காலி கடா விற்கு கையெழுத்து போட்டது ஜூலை 13 ,1950 . இந்த திரைப்படம் ஜூலை 13 ,1952 இல் ரிலீஸ் ஆனது - அதே தேதியில் நடிகர் பிரேம்நாத் உடன் இவருக்கு திருமண நிச்சய தார்த்தமும் நடைபெற்றது.
நடிகர் பிரேம்நாத் ,தன்னுடைய தங்கை கிருஷ்ணாவை பிரபல நடிகர் ராஜ் கபூருக்கு கொடுத்திருந்தார் . எனவே பீனா ராய் இவ்வகையில் கபூர் குடும்பத்தின் நெருங்கிய உறவினர் ஆனார் . பீனா ராயும் பிரேம்நாத்தும் 1952 இல் aurat என்ற திரைப்படத்தில் நடித்தனர் .அப்போது தான் இருவருக்கும் இடையில் காதல் மலர்ந்தது .இப்படம் வெற்றிபெற வில்லை . இவர்கள் 1952 செப்டம்பர் 2 இல் திருமணம் செய்து கொண்டபின் பி .என் பிலிம்ஸ் என்ற பட தயாரிப்பு நிறுவனம் தொடங்கினர் .இதில் எடுத்த படங்களில் இருவரும் ஜோடியாக நடித்தாலும் அவைகள் தோல்வி அடைந்தன .நிஜ வாழ்க்கையில் இணைந்த இவர்கள் நடிப்பை இந்தி ரசிகர்கள் புறக்கணித்தனர் .அவ்வாறு தோல்வியுற்ற திரைப்படங்கள் ஷகுபா , பிரிசனர் ஆப் கோல்கொண்டா ,சமுண்டெர் மற்றும் வாதான் .அனைத்து படங்களும் தோல்வி . எனவே 1968 வரை அவ்வப்போது திரைப்படங்களில் நடித்தார் .பின்னர் திரைப்படங்களில் நடிப்பதை நிறுத்தி கொண்டார் .  
பின்னர் பிரேம்நாத் சின்னத்திரைக்கு சீரியல் எடுத்து கொடுத்து வந்தார் .இவரது மகன் பிரேம் கிஷன் நடித்த துல்ஹான் ஒஹி ஜோ பியா மண் பாயே (1977) என்ற படம் வெற்றி பெற்றது .தன் மகள் அகான்சா மல்கோத்ராயாவையும் நடிகை ஆக்கினார் .
# பினா ராய்

## மரணம்

பீனாராய் 2009 டிசம்பர் 6 இல் மரணம் அடைந்தார். பீனா ராய்க்கு பிரேம் கிஷன் ,கைலாஷ் என்ற மகன்களும் ஒரு மகளும் உள்ளனர் .சித்தார்த் ,அகான்சா என்ற பேரக்குழந்தைகளும் உள்ளனர்
# வலைவாசல்:தமிழீழம்/தமிழீழ நபர்கள்/12

**துரைராஜா**
# வலைவாசல்:தமிழீழம்/தமிழீழ நபர்கள்/12

### பேராசிரியர் துரைராஜா
அவரது சொந்தக் கிராமத்திலும் உயர எழுப்பிய மதில்சுவருக்குள் சிறையிலிருந்து, மக்களிடமிருந்து அன்னியப்பட்டு அவர் வாழவில்லை.  
சனசமூக நிலையம் சென்று பத்திரிக்கை வாசித்தார்; குடும்பத்தாருடன் சேர்ந்து தோட்டம் செய்தார்; கிராமத்து வீதிகளில் நின்றபடி மக்களுடன் அன்றையப் புதினங்களைப்பற்றிக் கதைத்தார்; மக்களுடன் மக்களாகவே வாழ்ந்தார்.  
யாழ். பல்கலைக்கழகத்திலிருந்து பிரியாவிடை பெற்றுக்கொண்டு கொழும்பு திரும்ப ஒரு சில நாட்கள் முன்னர் பேராசிரியரை அழைத்த புலிகளின் அரசியல் துறையினர், அவரது சேவையைப் பாராட்டும் முகமாக ஒரு விருந்துபசாரம் நடாத்தி அவரைக் கௌரவித்தனர். தளபதிகள் மற்றும் பொறுப்பாளர்கள் பங்குகொண்ட அந்த நிகழ்வில் பேராசிரியர் துறைராசாவும் உரையாற்றினார்.  
வழமைபோலவே போராட்டத்தின் தேவை பற்றியும், சிங்கள பேரினவாதத்தின் அடக்குமுறை பற்றியும், தன்னிறைவான பொருளாதாரத்தின் அவசியம்பற்றியும் பேசினார். அப்பேச்சின் ஒரு கட்டத்தில்…..,  
“……..எமது இனத்தின் விடுதலைக்காக தங்களது உயிரைத் தியாகம்செய்ய ஆயத்தமாக இருக்கும் புலிகளுக்கு, நான் தலை சாய்த்து வணக்கம் செலுத்த விடும்புகின்றேன்” என்று, தனது தூய நாவால் போராளிகளை மதித்து உரையாற்றிய அந்தப் பெருந்தகை, எம்மைவிட்டு நிரந்தரமாகவே பிரிந்துவிட்டார்.  
பேராசிரியர் துரைராசா அவர்கள், புலமையும் பரந்த பார்வையும் கொண்ட பேராசான் மட்டுமல்ல….,  
தமிழ் மக்களின் இதயங்களைக் கவர்ந்தெடுத்த ஒரு மக்கள் சேவகன் மட்டுமல்ல……,  
தமிழீழ அன்னைக்குத் தொண்டு செய்த அதன் தவப்புதல்வன்.  
தமிழீழ அன்னைக்கு வலுச்சேர்க்கப் பாடுபட்ட ஒரு தேசப்பற்றாளன்.  
ஒரு உண்மை மனிதன்.  
தமிழினத்தின் கல்வியில் அவரது சேவை ஒரு கலங்கரை விளக்கு.  
உலகக் கல்விமான்கள் மத்தியில் அவர் ஒரு அறிவுப் பழம்.  
எமது மக்களின் உரிமைகள் பற்றிப் பேசும்போது அவர் ஒரு போராளி.  
அவரது கிராமத்திலோ வேட்டி கட்டிய ஒரு விவசாயி.  
இவ்விதம் மக்களின் அனைத்து மட்டங்களிலும் தனது பண்பான, நேர்மையான, பணிவான, சேவையால் மக்களின் மனதில் இடம்பிடித்துவிட்ட பேராசிரியரின் திடீர் மறைவு, தமது குடும்ப உறுப்பினர் ஒருவரை இழந்துவிட்ட தவிப்பைத்தான் மக்கள் ஒவ்வொருவரிலும் ஏற்படுத்தியுள்ளது.  
தனது உணர்வை வெளிப்படுத்த வதிரிக் கிராமத்தின் அந்த முதியவர் பயன்படுத்திய வார்த்தைகளில்தான் எவ்வளவு அர்த்தம் பொதிந்துள்ளது!  
“பேராசிரியர் துரைராசா எமது மண்ணுக்கே திரும்ப வரவேண்டும்!”
# காட்கே மஹராஜ்

**காட்கே மஹராஜ் பாபா**(Gadge Maharaj) (13 Feb 1876 - 20 Dec 1956),ஒரு சமூக சீர்திருத்தவாதி மற்றும் அம்பேத்கரின் குருவாகவும் திகழ்ந்தார்.
தூய்மை இந்தியா திட்டத்தின் தந்தையாகவும் மக்களால் அழைக்கப்படுகிறார்.
# காட்கே மஹராஜ்

## வாழ்க்கை

உடன் காட்கே மஹராஜ் பாபா]]
காட்ஜி மகாராஜ் அமராவதி மாவட்டத்தில் செங்கையில் பிறந்தார் . அவர்களது முழு பெயர் டெபூஜி ஜிகராஜஜி ஜானோகார்,பாபா இளம் வயதில் இருந்தபோது, அவரது தந்தை மது போதைப் பழக்கத்தால் இறந்தார்,அதன் பின்பு அவர் அவருடைய மாமா வின் விவசாய வேலைகளை செய்துவந்தார். பாபா க்கு நான்கு மகள்கள் உள்ளனர் ஆனால் அவர்களை பற்றிய எந்த ஒரு தகவல்களும் குறிப்பிடபடவில்லை.
# காட்கே மஹராஜ்

## சமூக மேம்பாடு

அவர்கள் 1892 இல் திருமணம் செய்து கொண்டார்கள் .அவர் மக்களிடம்
அறியாமை, மூடநம்பிக்கை, அப்பாவி நம்பிக்கைகள், மரபுகள் மற்றும் விரும்பத்தகாத சமூகத்தில் உங்கள் வாழ்நாள் முழுவதையும் வெளியே போடுங்கள்
- கிராமத்தில் மோக்ஹோன் (விதுர்பா) கிராமத்தில் இருந்து கிர்தனா வழியாக தனது சொந்த கல்விப் பணியை காஜ்ஜி மகாராஜ் துவங்கினார் .
- அவர் லட்சுமோகன் கோவிலில் லட்சுமிநாராயண ஆலயத்தைக் கட்டினார்.
- 1808 ஆம் ஆண்டில் பூர்ணா ஆற்றின் மீது கட்டப்பட்டது.
- 1925 இல், கோரக்பூரில் பணியாற்றினார், தர்மஷாலா மற்றும் வித்யாலே ஆகியோரின் பணியை செய்தார்.
- 1917- சோஹம்மேலா தர்மஷாலா பன்ஹார்பூரில் கட்டப்பட்டுள்ளது.
- எந்த சமுதாயத்தையும் ஆதரிப்பதாக அவர் மறுத்து,"நான் ஆசிரியரல்ல எனக்கு சீடர்கள் இல்லை" என்று கூறினார்.
- பிப்ரவரி 8 , கி.பி. 1952 இல் நிறுவப்பட்ட 'ஸ்ரீ காட்பெபா மிஷன்' நிறுவப்பட்டது மற்றும் கல்வி முறை மற்றும் மகாராஷ்டிராவில் தர்மஷாலாவை நிறுவியது.
- காட்ஜி மகாராஜ் கடவுளே மஹாராஜாக அறியப்பட்டார்.
- 1932 - சடகார்ட் செயிண்ட் கஜேந்திரபாபு கடன் வாங்கினார்.
- கர்டேனா மூலம் பொது விழிப்புணர்வு பாதையை காஜ்ஜி மகாராஜ் ஏற்றுக்கொண்டார்.
- "கோபாலா கோபால தேவ்கானியன் கோபாலா" காட்ஜி மகாராஜின் மிகவும் பிடித்த பாடலாக இருந்தது, இந்த படமும் தேவகிந்தன் கோபவுக்கு அவரது வாழ்க்கையில் கொடுக்கப்பட்டது . இந்த பாடலில் "கோபாலா கோபாலா தேவ்கன்னியன் கோபாலா" பாடலை மானே டே பாடினார்.
- 1931 ஆம் ஆண்டில் வேர்டேடாவில் காட்கேகபாவின் ஆய்வு மூலம் கால்நடை பராமரிப்பு மூடப்பட்டது.
- 1954 - மும்பையில் உள்ள காட்ஜ்பபா ஜே.ஜே. நோயாளிகளின் உறவினர்களை பெற மருத்துவமனைக்கு அருகில் தர்மசேஷம் கட்டப்பட்டுள்ளது.
- காட்ஜெபா டாக்டர். பஞ்சாபாரா தேஷ்முக், கர்மவீர் பரோவோ பாட்டில் ஆகியோர் தங்கள் பணியில் உதவினார்கள்.
- அம்பேத்கர் அவர் குருஷ்தா என்று நம்பினார்.
- டிசம்பர் 20, 1956 அன்று, பர்டி ஆற்றின் கரையில், வால்கானில் (அமராவதி) காட்ஜே நகரில் ஒரு நினைவுச்சின்னம் உள்ளது.
- நாசிக்கில் உள்ள கோதாவரி ஆற்றின் மீது பாலம் பெயரிடப்பட்டது.
- திரு சாண்ட் காட்ஜ் மகாராஜ் தர்மசாலா டிரஸ்ட் காட்ஜி மஹாராஜின் ஏற்பாடுகளுக்குப் பிறகு தெரிகிறது.
# காட்கே மஹராஜ்

## பாபா சாஹேப் மற்றும் துக்ளஜி மஹாராஜ்

பாபா மற்றும் துக்யோஜி மகாராஜிற்கு இடையிலான உறவு மிகவும் நெருக்கமாக இருந்தது.1941 ஜூலை 14 ஆம் தேதி நிலை சரி இல்லை.பாபா வின் இந்த நிலைமை அம்பேத்கருக்கு தெரிந்தது.அப்போது பாபா சாஹேப் இந்தியாவின் சட்ட அமைச்சராக இருந்தார். அவர்கள் ஒரு மாலை ரயிலில் தில்லிக்கு செல்ல வேண்டியிருந்தது.பாபாவின் இந்த செய்தியைப் பெற்றவுடன், அவர் எல்லா வேலைகளையும் செய்தார். அவர் இரண்டு போர்வைகளை வாங்கினார் மற்றும் பெரும் துயரத்துடன் மருத்துவமனையில் சென்றார். பாபா சாஹேபிலிருந்து பாபா சாஹேப் இரண்டு போர்வைகளை ஏற்றுக்கொண்டார். ஆனால் அவர் சொன்னார்,நீ ஏன் வந்தாய்? நான் ஒரு சாதாரணமான மனிதன்.இந்த நிமிடம் உனக்கு என்னால் வீணாகிறது என்றார் அதற்கு அவர் நீங்கள் சரியாக வேண்டும் என்றார்.இந்த சந்தர்ப்பத்தில் பாபா சாஹேப்பின் கண்களில் கண்ணீர் வந்தது
# காட்கே மஹராஜ்

## வெளி இணைப்பு

- Government of Maharashtra Article
- Amravati Information
# கலப்பு உறுப்பினர் விகிதாசார பிரதிநிதித்துவம், நேபாளம்

**கலப்பு உறுப்பினர் விகிதாசார பிரதிநிதித்துவம்** , நேபாள நாடாளுமன்றத்தின் கீழவையான நேபாள பிரதிநிதிகள் சபை 275 உறுப்பினர்களைக் கொண்டது. நேபாள மாநில சட்டமன்றங்களில் 550 உறுப்பினர்கள் உள்ளனர்.
# கலப்பு உறுப்பினர் விகிதாசார பிரதிநிதித்துவம், நேபாளம்

## நேரடி தேர்வு முறையில்

பிரதிநிதிகள் சபையின் 165 உறுப்பினர்களை, வாக்காளர்கள் நேரடியாக வாக்களித்துத் தேர்ந்தெடுக்கலாம். அதே போன்று நேபாளத்தின் ஏழு மாநிலங்களின் 330 சட்டமன்ற உறுப்பினர்களை நேரடியாக வாக்காளர்கள் தேர்தெடுக்கலாம்.
# கலப்பு உறுப்பினர் விகிதாசார பிரதிநிதித்துவம், நேபாளம்

## விகிதாசாரப் பிரதிநிதித்துவத் தேர்தல் முறையில்

விகிதாசாரப் பிரதிநிதித்துவத் தேர்தல் முறையில், நாடு முழுவதும் பதிவான மொத்த வாக்குகளில், மூன்று சதவீதம் அல்லது அதற்கு மேற்பட்ட வாக்கு சதவீதம் (%) பெற்ற அரசியல் கட்சிகளின் 110 உறுப்பினர்கள் நேபாள பிரதிநிதிகள் சபைக்கு மறைமுகமாகத் தேர்வு செய்யப்படுவர்.  
இதே போன்று ஏழு மாநில சட்டமன்றங்களின் 220 உறுப்பினர்களை மறைமுகமாகத் தேர்ந்தெடுக்கலாம்.
# கலப்பு உறுப்பினர் விகிதாசார பிரதிநிதித்துவம், நேபாளம்

## இதனையும் காண்க

- விகிதாசாரப் பிரதிநிதித்துவத் தேர்தல் முறை
- நேபாள அரசியலமைப்பு சட்டம், 2015
- நேபாள நாடாளுமன்றத் தேர்தல், 2017
- நேபாள நாடாளுமன்றம்
- நேபாள பிரதிநிதிகள் சபை, (கீழவை)
- நேபாள தேசிய சபை (மேலவை)
# பைலோஸ் போர் இரத்தினக்கல்

**பைலோஸ் போர் இரத்தினக்கல்** ( **Pylos Combat Agate)** என்பது பண்டைய கிரேக்க காலத்திய மினோவன் நாகரிக முத்திரை ஆகும். இதில் போரில் ஈடுபட்ட வீரர்களை சித்தரித்து உள்ளது. இது மியோவான் பைஸ்ஸில் உள்ள நெஸ்ஸேரின் அரண்மனைக்கு அருகில் உள்ள தொல்லியல் களத்தில் கண்டுபிடிக்கப்பட்டது. இது சுமார் கி.மு 1450 காலத்தியதாக கருதப்படுகிறது. இந்த முத்திரையில் உள்ள நுணுக்கமான செதுக்கல்கள் இதன் குறிப்பிடத்தக்க அம்சமாகும்.
# பைலோஸ் போர் இரத்தினக்கல்

## பின்னணி

அமெரிக்காவின் சின்சினாட்டி பல்கலைக்கழகத்தைச் சேர்ந்த ஆராய்ச்சியாளர்களால் கிரேக்க நாட்டின் பைலோஸ் நகரில் ஒரு வீரனின் கல்லறை கண்டுபிடிக்கப்பட்டது. இதில் 3.6 சென்டிமீட்டர் நீளம் (1.4 அங்குலங்கள்) அளவைக் கொண்ட ஒரு முத்திரை ரத்தினக்கல் கண்டுபிடிக்கப்பட்டது. கி.மு 1450 க்கு முற்பட்ட வெண்கல காலத்திய வீரரின் கல்லறையில் நான்கு தங்க முத்திரை மோதிரங்களுடன் இந்தக் கல்லும் கண்டுபிடிக்கப்பட்டது. இந்த ரத்தினக்கலில் சிற்பம் ஒன்று செதுக்கப்பட்டுள்ளது. இந்தச் சிற்பத்தில் இருவர் நேருக்கு நேர் வாள் சண்டையிடுகிறார்கள். இன்னொருவர் சண்டையில் தோற்று கீழே விழுந்து கிடக்கிறார். வீரர்கள் திடகாத்திரமான உடலுடன் காட்சி தருகிறார்கள். இதில் உள்ள சிற்பமானது உருப்பெருக்கி கண்ணாடி மூலம் பார்த்தால்தான் தெரியும். சுண்ணாம்புப் பொருளால் மூடப்பட்ட இந்த ரத்தினக்கல்லை மிகக் கவனமாகச் சுத்தம் செய்து, ஓராண்டு கழித்து இந்தச் சிற்பத்தைக் கண்டுபிடித்திருக்கிறார்கள். இந்த இரத்தினக் கல்லில் காணப்படும் சித்திரம் கல்லறை வீரரை சித்தரிக்கிறது என்று நம்பப்படுகிறது, இருப்பினும் அவர் ஒரு பூசாரியாக இருக்கவும் சாத்தியம் உள்ளது .
# பைலோஸ் போர் இரத்தினக்கல்

## தாக்கம்

கிரேக்க கலாச்சார அமைச்சகம் இது கடந்த 65 ஆண்டுகளில் கண்டறியப்பட்ட கிரேக்கத்தில் மிக முக்கியமான கண்டுபிடிப்பு என்று குறிப்பிடுகிறது. எந்தத் தொழில் நுட்பமும் இல்லாத காலகட்டத்தில், மிகச் சிறிய இடத்துக்குள் இவ்வளவு நுணுக்கமான ஒரு சிற்பத்தை எப்படி வடிக்க முடிந்தது என்று எல்லோரும் வியக்கின்றனர். சில தொல்லியல் ஆய்வாளர்கள் இத்தகைய சிறிய சிற்பத்தை உருபெருக்கும் கண்ணாடி உதவியுடன் உருவாக்கப்பட்டிருக்ககலாம் என்று நம்புகிறார்கள், "கிரேக்க கலைகளைப் பற்றிய வரலாறு, இப்போது இன்னும் ஆயிரம் ஆண்டுகளுக்கு முன்னோக்கிச் சென்றுவிட்டது." என்கின்றனர். இந்த கண்டுபிடிப்பு மினோவன் நாகரிகத்தின் கலை வளர்ச்சியைப் பற்றி முன்னர் நிறுவப்பட்ட முடிவுகளுக்கு சவால்களாக இருப்பதாக ஆராய்ச்சியாளர்கள் உறுதிப்படுத்தியுள்ளனர்.
# நேபாள அரசியலமைப்பு நிர்ணய மன்றம்

**நேபாள அரசியல் நிர்ணயமன்றம், 2013** (**Legislature Parliament of Nepal**) ஓரவையுடன் கூடியது.
நேபாளத்தின் முதல் அரசியலமைப்பு நிர்ணய மன்றம், புதிய அரசியலமைப்பு சட்டத்தை இயற்ற தவறியதால், 2013ல் நடைபெற்ற நேபாள நாடாளுமன்றத் தேர்தல் மூலம் தேர்ந்தெடுக்கப்பட்ட உறுப்பினர்களைக் கொண்டு இந்த இரண்டாவது புதிய அரசியலமைப்பு நிர்ணய மன்றம் அமைக்கப்பட்டது. இந்த அரசியலமைப்பு நிர்ணய மன்றம் இயற்றிய நேபாள அரசியலமைப்புச் சட்டம், 20 செப்டம்பர் 2015 அன்று முதல் நடைமுறைக்கு வந்ததது.  
நேபாளத்தின் புதிய அரசியலமைப்புச் சட்டப்படி நேபாள நாடாளுமன்றத்திற்கு 275 உறுப்பினர்களை தேர்ந்தெடுக்கும் வகையில், 26 நவம்பர் 2017 மற்றும் 7 டிசம்பர் 2017 அன்று இரண்டு கட்டங்களாக தேர்தல் நடத்த, அந்நாட்டு தேர்தல் ஆணையம் அறிவித்துள்ளதால், அரசியலமைப்பு நிர்ணய மன்றத்தின் பணிக் காலம் 14 அக்டோபர் 2017ல் முடிவடைந்தது.
# நேபாள அரசியலமைப்பு நிர்ணய மன்றம்

## தோற்றம்

முன்னாள் நேபாள பிரதம அமைச்சரும், நாடாளுமன்றத்தின் மூத்த உறுப்பினரும் ஆன சூரிய பகதூர் தாபா, 20 சனவரி 2014ல் அரசியல் நிர்ணய மன்றத்தின் தலைவராகத் தேர்ந்தெடுக்கப்பட்டார். இம்மன்றத்தின் முதல் கூட்டத்தில் 565 உறுப்பினர்கள் 21 சனவரி 2014 அன்று பதவியேற்பு உறுதிமொழி ஏற்றனர். நேபாளத்தின் அனைத்து அரசியல் கட்சிகளின் தலைவர்களும் ஓராண்டிற்குள் அரசியலமைப்பின் வரைவு நகலை தயாரிக்க உறுதியளித்தனர். இதன் பதவிக் காலம் நான்கு ஆண்டுகள் ஆகும்.
# நேபாள அரசியலமைப்பு நிர்ணய மன்றம்

## சிறப்புகள்

### நாடாளுமன்றம் & உறுப்பினர்கள்

அரசியல் அமைப்பு நிர்ணய மன்றத்தின் வரைவு அறிக்கையின் படி, நேபாள நாடாளுமன்றம் கீழவை மற்றும் மேலவை என இரண்டு சபைகளைக் கொண்டிருக்கும். வாக்காளர்களால் நேரடியாக தேர்ந்தெடுக்கபடும் உறுப்பினர்கள் கொண்ட, பிரதிநிதிகள் சபையும் (கீழவை), கலப்பு உறுப்பினர் விகிதாசார பிரதிநிதித்துவ விகிதாசாரப் பிரதிநிதித்துவத் தேர்தல் முறையில் தேர்ந்தெடுக்கப்படும் உறுப்பினர்கள் கொண்ட, தேசிய சட்டமன்றமும் (மேலவை) கொண்டிருக்கும்.  
நாடாளுமன்றத்தின் இரு அவைகளின் பெரும்பான்மையான உறுப்பினர்களால் நேபாளப் பிரதமர் தேர்ந்தெடுக்கப்படுவார்.
# நேபாள அரசியலமைப்பு நிர்ணய மன்றம்

## சிறப்புகள்

### மாநிலங்களின் சட்ட மன்றங்கள்

ஓரவை கொண்ட நேபாள மாநிலங்களின் சட்டமன்ற உறுப்பினர்கள், வாக்களாளர்கள் நேரடியாகத் தேர்ந்தெடுக்கப்படுவார்கள். மாநில சட்டமன்றத் தேர்தல்களில் விகிதாசாரப் பிரதிநிதித்துவத் தேர்தல் முறை நடைமுறை இல்லை.
# நேபாள அரசியலமைப்பு நிர்ணய மன்றம்

## குழுக்கள்

புதிய அரசியல் அமைப்புச் சட்டம் இயற்றுவதற்கு உதவியாக கீழ் கண்ட குழுக்கள் நியமிக்கப்பட்டது.  
- அரசு விவகாரங்களுக்கன குழு
- பொதுக் கணக்குக் குழு
- சூழழியல் பாதுகாப்பு குழு Environment Protection Committee
- பன்னாட்டு உறவு மற்றும் தொழிலாளர் நலக் குழு
- வரைவு அரசியலமைப்புச் சட்டக் குழு
- நல்லாட்சி மற்றும் கண்காணிப்புக் குழு
- தொழில், வணிகம், நுகர்வோர் பாதுகாப்புக் குழு
- மகளிர், குழந்தைகள், மூத்த குடிமக்கள் மற்றும் சமூக நலக் குழு
- வளர்ச்சி திட்டங்களுக்கான குழு
- வேளாண்மை மற்றும் நீர் ஆதாரங்களுக்கான குழு
- நிதிக் குழு
- நாடாளுமன்ற விசாரணை சிறப்புக் குழு
# நேபாள அரசியலமைப்பு நிர்ணய மன்றம்

## சிறப்புகள்

### நாடாளுமன்றம் & உறுப்பினர்கள்

அரசியல் அமைப்பு நிர்ணய மன்றத்தின் வரைவு அறிக்கையின் படி, 275 உறுப்பினர்கள் கொண்ட நேபாள நாடாளுமன்றம் கீழவை மற்றும் மேலவை என இரண்டு சபைகளைக் கொண்டிருக்கும். வாக்காளர்களால் நேரடியாக தேர்ந்தெடுக்கபடும் 165 உறுப்பினர்கள் கொண்ட, பிரதிநிதிகள் சபையும் (கீழவை), கலப்பு உறுப்பினர் விகிதாசார பிரதிநிதித்துவ பிரதிநிதித்துவத் தேர்தல் முறையில் தேர்ந்தெடுக்கப்படும் 110 உறுப்பினர்கள் கொண்ட, தேசிய சட்டமன்றமும் (மேலவை) கொண்டிருக்கும்.
# நேபாள அரசியலமைப்பு நிர்ணய மன்றம்

## நடைமுறைக்கு வருதல்

நேபாள அரசியல் நிர்ணய மன்றத்தின் வரைவு அரசியலமைப்பு சட்டம், நேபாள அரசியலமைப்பு சட்டம், 2015 என்ற பெயரில், 20 செப்டம்பர் 2015 முதல் நடைமுறைக்கு வந்ததது. இதன் மூலம் முந்தைய 2007ம் ஆண்டின் தற்காலிக அரசியல் அமைப்பு சட்டம் நீக்கப்பட்டது.  
நேபாள அரசியலமைப்பு நிர்ணய மன்றம், நேபாள அரசை சமயச் சார்பற்ற, ஜனநாயக கூட்டாச்சிக் குடியரசு என பெயரிட ஏற்றது.
# நேபாள அரசியலமைப்பு நிர்ணய மன்றம்

## இதனையும் காண்க

- நேபாள அரசியலமைப்பு சட்டம், 2015
- நேபாள ஜனநாயக கூட்டாச்சிக் குடியரசு
- நேபாள நாடாளுமன்றத் தேர்தல், 2017
- நேபாள நாடாளுமன்றம்
- நேபாள பிரதிநிதிகள் சபை (கீழவை)
- நேபாள தேசிய சட்டமன்றம் (மேலவை)
# லோய்கா

**லோய்கா** மியான்மரின் காயா மாநிலத்தின் தலைநகரமாகும். இந்நகரம் காரீன் மலைதொடரில் மாநிலத்தின் வடக்கு நுனிப்பகுதியில் பில்லு ஆற்றின் கரையின் மேல் அமைந்துள்ளது. இங்கு வாழும் பெரும் பகுதி மக்கள் காரீன் இனத்தை சேர்ந்தவர்கள்.
# லோய்கா

## வரலாறு

பர்மாவில் பிரித்தானிய ஆட்சியின் போது 1922 ஆம் ஆண்டில், பிரித்தானிய பர்மாவின் இளவரசர் மாகாணத்தின் ஒரு பகுதியான காரீனி மாகாணத்தின் அரசியல் அதிகார தலைமையிடமாக லோய்கா இருந்தது. காரீனியில் ஒரு சிறு பகுதியில் இந்நகரம் அமைந்துள்ளது.
# லோய்கா

## மேலும் பார்க்க

- காயா மாநிலம்
- காசின் மாநிலம்
- காயின் மாநிலம்
- ராகினி மாநிலம்
# நேபாள நாடாளுமன்றம்

**நேபாள கூட்டாச்சி நாடாளுமன்றம்** (**Federal Parliament of Nepal**) கூட்டாச்சி தத்துவத்தின் படி நிறுவப்பட்ட நேபாளத்தின் உயர் அதிகாரம் படைத்த மக்கள் பிரதிநிதிகளின் அமைப்பாகும்.  
நேபாள நாடாளுமன்றம், தேசிய சபை, (மேலவை) மற்றும் பிரதிநிதிகள் சபை (கீழவை) எனும் ஈரவைகள் கொண்டது.
# நேபாள நாடாளுமன்றம்

## நாடாளுமன்றத்தின் அமைப்பும் & பதவிக் காலமும்

2015 நேபாள அரசியலமைப்புச் சட்டத்தின் படி, நாடாளுமன்றம் ஈரவைகள் கொண்டது.
- பிரதிநிதிகள் சபை, 275 உறுப்பினர்கள் கொண்டது. இவ்வுறுப்பினர்களின் பதவிக்காலம் 5 ஆண்டுகள் ஆகும். இதன் 275 உறுப்பினர்களில், 165 உறுப்பினர்கள் வாக்காளர்களால் நேரடித் தேர்தலில் தேர்ந்தெடுக்கப்படுகின்றனர். மேலும் 110 உறுப்பினர்கள் அரசியல் கட்சிகள் பெற்ற வாக்குகள் அடிப்படையில் விகிதாசாரப் பிரதிநிதித்துவத் தேர்தல் முறையில் தேர்ந்தெடுக்கப்படுகின்றனர்.  
- நேபாள தேசிய சபை 59 உறுப்பினர்கள் கொண்டது. இவ்வுறுப்பினர்களின் பதவிக்காலம் ஆறு ஆண்டுகள் ஆகும்.  
இந்த 59 உறுப்பினர்களில் 3 உறுப்பினர்கள் நேபாளக் குடியரசுத் தலைவரால் நியமிக்கப்படுகிறார். மீதமுள்ள 56 உறுப்பினரகள் ஏழு மாநிலங்களின் சட்டமன்ற உறுப்பினர்கள் மற்றும் உள்ளாட்சி அமைப்புகளின் மேயர் மற்றும் துணை மேயர்களால் நேரடியாகத் தேர்ந்தெடுக்கப்படுகின்றனர். ஏழு மாநிலத்திலிருந்து எட்டு உறுப்பினர்கள் வீதம் தேர்ந்தெடுக்கப்படுகின்றனர். ஒரு மாநிலத்திலிருந்து தேர்ந்தேடுக்கப்படும் எட்டு உறுப்பினர்களில் மூன்று பெண்களுக்கு மற்றும் ஒரு தலித் அல்லது மாற்றுத் திறனாளிகளுக்கு இட ஒதுக்கீடு வழங்கப்பட்டுள்ளது.